text: 102. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1020602/432/0014 της 9 Ιαν./11 Μαρτ. 1993 (ΦΕΚ Β΄ 137) Επιστροφή του φόρου προστιθέμενης αξίας (ΦΠΑ), με τον οποίο επιβαρύνεται η αγορά αγαθών και η λήψη υπηρεσιών, που πραγματοποιούνται στην Ελλάδα από την Επιτροπή των Ευρωπαϊκών Κοινοτήτων (COMMISSION). Έχοντας υπόψη: 1.Τις κατωτέρω διατάξεις του Νόμ. 1642/1986 «για την εφαρμογή του φόρου προστιθέμενης αξίας και άλλες διατάξεις» (ΦΕΚ 125 Α) όπως ισχύει και ειδικότερα: α)του εδάφ. ββ΄ της περίπτ. στ΄ της παρ. 1 του άρθρ. 22. β)της παρ. 2 του άρθρ. 22, γ)της περίπτ. γ΄ της παρ. 1 του άρθρ. 27, δ)της παρ. 3 του άρθρ. 58. 2.Τις διατάξεις του άρθρ. 3 του Πρωτοκόλλου περί των προνομίων και ασυλιών των Ευρωπαϊκών Κοινοτήτων και τις επιστολές που ανταλλάχθηκαν μεταξύ της Μόνιμης Ελληνικής Αντιπροσωπείας στις Ευρωπαϊκές Κοινότητες και της Επιτροπής, με ημερομηνίες 21 Μαΐου και 10 Δεκ. 1985 και 30 Νοεμ. 1984 και 11 Ιουλ. 1985, αντίστοιχα οι οποίες καθορίζουν τις λεπτομέρειες εφαρμογής του Πρωτοκόλλου. 3.Την απόφασή μας αριθ. Π.4472/3230/ΠΟΛ. 213/3.7.1987 (ΦΕΚ 430 Β), με την οποία ορίζεται η επιστροφή του φόρου προστιθέμενης αξίας σε υποκείμενο στο φόρο που είναι εγκατεστημένος σε άλλο κράτος μέλος της Κοινότητας. 4.Την απόφασή μας αριθ. Π.1496/ 628/ΠΟΛ.75/19.2.1988 (ΦΕΚ 115 Β), με την οποία παρασχέθηκε απαλλαγή από το φόρο προστιθέμενης αξίας στην παράδοση αγαθών και παροχή υπηρεσιών που γίνονται προς το γραφείο Τύπου και Πληροφοριών της Επιτροπής των Ευρωπαϊκών Κοινοτήτων, που έχει έδρα την Αθήνα. 5.Την αριθ. 1847/1078399/1182/0001/7.8.1992 κοινή απόφαση του Πρωθυπουργού και του Υπουργού Οικονομικών (ΦΕΚ 525 Β) «περί ανάθεσης αρμοδιοτήτων Υπουργού Οικονομικών στους Υφυπουργούς Οικονομικών». 6.Το γεγονός ότι η απόφαση Π.1496/88 δεν καλύπτει τις αγορές αγαθών και λήψεις υπηρεσιών που πραγματοποιούνται στην Ελλάδα από τα Γραφεία της έδρας της Επιτροπής (COMMISSION) στις Βρυξέλλες, αποφασίζουμε: Ορίζουμε τη διαδικασία επιστροφής του φόρου προστιθέμενης αξίας (Φ.Π.Α.), με τον οποίο επιβαρύνεται η αγορά αγαθών και η λήψη υπηρεσιών που πραγματοποιούνται στην Ελλάδα από την Επιτροπή των Ευρωπαϊκών Κοινοτήτων (COMMISSION) σύμφωνα με τις διατάξεις των επόμενων άρθρων. Πράξεις για τις οποίες παρέχεται επιστροφή φόρου Άρθρ.1.-1.Ο φόρος προστιθέμενης αξίας (ΦΠΑ) με τον οποίο επιβαρύνονται οι αγορές αγαθών και οι λήψεις υπηρεσιών στην Ελλάδα, οι οποίες πραγματοποιούνται από την Επιτροπή των Ευρωπαϊκών Κοινοτήτων (COMMISSION) είτε άμεσα, είτε έμμεσα στο όνομα νομικών προσώπων που δεν έχουν δικαίωμα έκπτωσης του φόρου των εισροών τους και κυρίως διαφόρων Οργανισμών έρευνας, μελετών, εκπαίδευσης κ.λπ., με τους οποίους η Επιτροπή συμβάλλεται αναλαμβάνοντας την υποχρέωση μερικής ή ολικής χρηματοδότησης των σχετικών δαπανών των παρεχομένων προς αυτούς αγαθών και υπηρεσιών, επιστρέφεται στην Επιτροπή, κατά το μέρος που αναλογεί στη χρηματοδοτική συμμετοχή της, σύμφωνα με τα οριζόμενα στα επόμενα άρθρα. Όροι και προϋποθέσεις επιστροφής Άρθρ.2.-Για την υλοποίηση της επιστροφής του ΦΠΑ των πράξεων του προηγούμενου άρθρου υποβάλλεται αίτηση από την Επιτροπή συνοδευόμενη από αναλυτική κατάσταση εις διπλούν, στην οποία αναφέρονται οι αγορές των αγαθών και λήψεις των υπηρεσιών, το συνολικό ποσό αυτών, χωρίς ΦΠΑ, το ποσό της Κοινοτικής χρηματοδότησης και ο ΦΠΑ που αναλογεί σ’ αυτήν. Η αίτηση δύναται να καλύπτει δαπάνες ενός ημερολογιακού έτους ή και μικρότερης χρονικής περιόδου και μέχρις ενός τριμήνου. Στην αίτηση επισυνάπτονται τα δικαιολογητικά των δαπανών, ήτοι τα πρωτότυπα των τιμολογίων ή άλλων στοιχείων που επέχουν θέση τιμολογίων και εφόσον αυτό δεν είναι δυνατόν, φωτοτυπίες αυτών. Αρμόδια Αρχή Άρθρ.3.-Για την παραλαβή των αιτήσεων, τον έλεγχο αυτών και των συνυποβαλλομένων δικαιολογητικών δαπανών, καθώς και για την έκδοση των σχετικών αποφάσεων επιστροφής του φόρου, αρμόδια είναι η 14 η  Διεύθυνση ΦΠΑ και Ειδικών Φορολογιών (Σίνα 2-4-106 72 ΑΘΗΝΑ). Διαδικασία επιστροφής Άρθρ.4.-Η επιστροφή του ΦΠΑ ενεργείται εντός έξι (6) μηνών από τη λήψη της σχετικής αίτησης με ανάλογη εφαρμογή των διατάξεων των παρ. 10, 11, 12, 13 και 14 της απόφασής μας 4472/3230/ ΠΟΛ/213/1987 και σε βάρος της πίστωσης με ΚΑΕ.3139 «Λοιπές επιστροφές ΦΠΑ» του Προϋπολογισμού Εξόδων Υπουργείου Οικονομικών. (Αντί για τη σελ. 358,801) Σελ. 358,801(α) Τεύχος 1223-Σελ. 101 Φόρος Προστιθέμενης Αξίας 28.Ζ.ζ.102 Έναρξη ισχύος Άρθρ.5.-Η απόφαση αυτή, που ισχύει από 1.1.1987 να δημοσιευθεί στην Εφημερίδα της Κυβερνήσεως. 